text: একজন জাপানি বিজ্ঞানী, তিনি তাঁর স্বামীর সাথে ওকাজাকি টুকরা আবিষ্কার করেন। ওকাজাকি টুকরা ডিএনএর প্রতিরূপ বোঝার জন্য অবদান রেখেছিল। ড. সুনেকো ওকাজাকি ডিএনএ গবেষণায় আরও অগ্রগতিতে অবদান রাখার জন্য একাডেমিয়ায় জড়িত রয়েছেন।
  
  প্রাথমিক জীবন এবং শিক্ষা 
  সুনেকো ওকাজাকি ১৯৩৩ সালে জাপানের আইচি অঞ্চলে জন্মগ্রহণ করেন।  তিনি আইচি অঞ্চলের আসাহিগাওকা সিনিয়র হাই স্কুল থেকে স্নাতক ডিগ্রি অর্জন করেন। স্নাতক পড়ার সময় তিনি নাগোয়া বিশ্ববিদ্যালয় স্কুল অফ সায়েন্সে জীববিজ্ঞান অধ্যয়ন করেন।  তিনি ১৯৫৬ সালে নাগোয়া বিশ্ববিদ্যালয় স্কুল অফ সায়েন্স থেকে পিএইচডি ডিগ্রি অর্জন করেন, ঐ বছরই তার স্বামী রেইজি ওকাজাকির সাথে দেখা হয়। তারা একই বছর বিয়ে করেন এবং তার পরেই তাঁরা তাদের গবেষণা কাজে এবং পরীক্ষাগারে যোগদান করেন।
  
  ওকাজাকি টুকরোর অনুসন্ধান ও কাজে নেতৃত্বদান 
  সুনেকো এবং রেইজি ওকাজাকির প্রাথমিক গবেষণা ছিল ডিএনএ সংশ্লেষণ এবং ব্যাঙের ডিম ও সামুদ্রিক আর্চিনে নির্দিষ্ট নিউক্লিওটাইড বৈশিষ্ট্য নিয়ে। এই কাজটির ফলে চিনির মতো দেখতে নিউক্লিওটাইড থাইমিডিন-ডাইফসফেট রামনোস আবিষ্কৃত হয়, যার ফলে পরবর্তীতে তাদের মার্কিন যুক্তরাষ্ট্রে কাজ করার জন্য দ্বা উন্মুক্ত হয়ে যায়। তারা যথাক্রমে ওয়াশিংটন বিশ্ববিদ্যালয় এবং স্ট্যানফোর্ড বিশ্ববিদ্যালয়ে জে. এল. স্ট্রমিঞ্জার  ও আর্থার কর্নবার্গের পরীক্ষাগারে কাজ করেন, সেখানে তাদের গবেষণাটি আরও এগিয়ে নেওয়ার জন্য অনেক বেশি সুযোগ-সুবিধা সহজলভ্য ছিল। বছরখানেক মার্কিন যুক্তরাষ্ট্র এবং জাপান উভয় দেশে অনেক গবেষণার পর ১৯৬৮ সালে সুনেকো এবং রেইজি  পিএনএএস তে ওকাজাকি টুকরো সম্পর্কে তাদের যুগান্তকারী আবিষ্কার প্রকাশ করেন। ১৯৭৫ সালে হিরোশিমা-ঘটিত লিউকেমিয়া থেকে রেইজি ওকাজাকির অকাল মৃত্যুর পরে সুনেকো তার গবেষণা চালিয়ে যান এবং ওকাজাকি টুকরোর সাথে সম্পর্কিত আরএনএ প্রাইমারের গঠন প্রমাণ করার দিকে এগিয়ে যান।
  
  অন্যান্য গবেষণা অবদান 
  সুনেকো আজ অবধি বিভিন্ন গবেষণা প্রকল্পে জড়িত রয়েছেন, তিনি মূলত ডিএনএর বিভিন্ন দিক নিয়ে গবেষণা করছেন। তিনি পরীক্ষাগারের প্রধান, শিক্ষার্থীদের একাডেমিক সুপারভাইজার হিসাবে নেতৃত্ব দান এবং গুরুত্বপূর্ণ বুদ্ধিগত সহযোগী হিসাবে কাজ করেছেন। তার অবদানসমূহের মধ্যে রয়েছে এইচজিসিএমাকে একটি অমরা-বর্গীয় প্রতিলিপি নিয়ন্ত্রক হিসাবে প্রকাশ করার বিষয়ে গবেষণা, সম্ভবত একাধিক অমরা-বর্গীয় জিনের বৈশিষ্ট জড়িত। তিনি α- স্যাটেলাইট অনুক্রমের নিউক্লিওসোমের ট্রান্সিশনাল অবস্থানে প্ররোচিত করে পাওয়া মানুষের সেন্ট্রোমায়ার প্রোটিন বি গবেষণায় অবদান রেখেছেেন। তিনি এইচএলএ-জি এর জিনোমিক নিয়ন্ত্রণ নিয়ন্ত্রণ এবং কীভাবে লাইন১ জিন সাইলেন্সারের উপস্থিতি এইচএলএ-জি-এর সীমিত অভিব্যক্তি ব্যাখ্যা করতে পারে তা জানার জন্য কাজ করেছেন। তিনি মানুষের মধ্যে ডাউন সিনড্রোমের জিনোটাইপ-ফেনোটাইপ বৈশিষ্ট্যগুলি বোঝার জন্য ডাউন সিনড্রোমের বৈশিষ্ট্য সম্পন্ন ইঁদুর নিয়ে গবেষণায় ভূমিকা রেখেছেন।
  
  কর্মজীবন জড়িত 
  সুনেকো ১৯৬৭ থেকে ১৯৮৩ সাল পর্যন্ত নাগোয়া বিশ্ববিদ্যালয়ের স্কুল অফ সায়েন্সে আণবিক জীববিদ্যা বিভাগে সহযোগী অধ্যাপক ছিলেন। তিনি ১৯৮৩ থেকে ১৯৯৭ সাল পর্যন্ত প্রধান অধ্যাপক হওয়ার আগ পর্যন্ত এই পদে ছিলেন। ১৯৯৭ সালে তিনি ফুজিতা স্বাস্থ্য বিশ্ববিদ্যালয়ের ইনস্টিটিউট অব কম্প্রিহেন্সিভ মেডিকেল সায়েন্সে চলে যান, সেখানে তিনি পাঁচ বছর অধ্যাপক ছিলেন এবং ২০০৮ অবধি ভিজিটিং প্রফেসর ছিলেন। অধিকন্তু ২০০৪ থেকে ২০০৭ সাল পর্যন্ত স্টকহোম অফিসে তাঁর প্রধান কর্মস্থল ছিল, সেখানে তিনি জাপান সোসাইটি ফর দ্য প্রমোশন অব সায়েন্স এর পরিচালক ছিলেন। তিনি ২০০৮ থেকে ২০১৫ পর্যন্ত ক্রোমো রিসার্চ সংস্থারও সিইও/সভাপতি এবং পরিচালক ছিলেন।
  
  পারিবারিক জীবন 
  স্বামীর সাথে ওয়াশিংটন এবং স্ট্যানফোর্ড বিশ্ববিদ্যালয়ে গবেষণা চালিয়ে ফিরে আসার পর ১৯৬৩ সালে সুনেকো প্রথম সন্তান গ্রহণ করেন। এরপর ১৯৭৩ সালে তার দ্বিতীয় সন্তান হয়। জাপানে তৎকালীন শিশুশালা যত্নের নিম্ন মানের কারণে সুনেকো তার গবেষণায় পূর্ণকাল কাজ করায় বাচ্চাদের যত্ন নিতে সাহায্য পেতে অসুবিধার সম্মুখীন হন। তিনি একটি গণ প্রচারণায় অংশ নেন, সেখানে তিনি শিশু যত্ন সহায়তা প্রাপ্যতা বৃদ্ধির জন্য পদযাত্রা করেছিলেন।[5] রেইজি ওকাজাকি ১৯৭৫ সালে মারা যান, তবে সুনেকো তারা যে গবেষণা নিয়ে কাজ করছিলেন তা শেষ করার জন্য কাজ চালিয়ে যান।
  
  স্বীকৃতি
  সুনেকো ২০০০ সালে বিজ্ঞানে নারীদের ল’ওরিয়াল-ইউনেস্কো পুরস্কার লাভ করেন।
  
  তিনি ২০০০ সালে বেগুনি ফিতা সহ দ্য অর্ডার অফ দ্য স্যাক্রেড ট্রেজার পদক এবং ২০০৮ সালে গলা ফিতা সহ গোল্ড রে পদক লাভ করেন।
  
  ২০১৫ সালে নাগোয়া বিশ্ববিদ্যালয় "অধ্যাপক ওকাজাকির আত্মা ও উত্তরাধিকারের সম্মানে" সুনেকো ও রেইজি ওকাজাকি পুরস্কার প্রবর্তন করে।
  
  ২০১৫ সালে তিনি সাংস্কৃতিক মেধাবী ব্যক্তিত্ব হিসাবে নির্বাচিত হন।
  
  বহিঃসংযোগ 
   বিস্তারিত জীবনী (জাপানী ভাষায়)
  
  তথ্যসূত্র 
  
  বিষয়শ্রেণী:জাপানি জীববিজ্ঞানী
  বিষয়শ্রেণী:১৯৩৩-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:নাগোয়া বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:২১শ শতাব্দীর নারী বিজ্ঞানী
  বিষয়শ্রেণী:জাপানি আণবিক জীববিজ্ঞানী
  বিষয়শ্রেণী:নারী জীববিজ্ঞানী
title: সুনেকো ওকাজাকি